Suid-Afrikaanse Tydskrif vir Natuurwetenskap en Tegnologie - Volume 22, Issue 1, March 2003
Volume 22, Issue 1, March 2003
Neurale netwerke as moontlike woordafkappingstegniek vir Afrikaans : research and review article
Author Machteld Fick
Source: Suid-Afrikaanse Tydskrif vir Natuurwetenskap en Tegnologie 22, pp 2 –5 (2003)
In Afrikaans word saamgestelde woorde aanmekaar geskryf en nuwe woorde word voortdurend gevorm. Aangesien daar dus nie 'n statiese verwysingsbron bestaan nie, is die proses van woordafkapping tydens teksprosessering 'n probleem - veral waar smal kolomme gebruik word, soos in tydskrifte en koerante. 'n Neurale netwerk (vorentoevoer-terugpropagering) is vir die afkappingsprobleem ontwikkel en met sowat 5 000 Afrikaanse woorde met korrekte lettergreepverdeling afgerig. Die neurale netwerk het gemiddeld 97, 56% van moontlike posisies in 5 000 willekeurig gekose woorde korrek as óf geldige óf ongeldige afkappingspunte geklassifiseer. Tydens 'n toets met woorde uit 'n Afrikaanse tydskrif het die neurale netwerk 98, 75% van woordposisies korrek geklassifiseer. Hieruit is die gevolgtrekking gemaak dat neurale netwerke wel suksesvol as afkappingstegniek vir Afrikaans gebruik kan word.
<b>Neural networks as possible hyphenation technique for Afrikaans</b> <br>In Afrikaans compound words are written as one word. New words are therefore created by simply joining words. Word hyphenation during typesetting by computer is often a problem, because the source of reference changes all the time. A neural network (feedforward backpropagation) was trained with about 5 000 Afrikaans words with correct syllabification. The neural network classified 97, 56% of possible points in 5 000 randomly chosen words correctly as either valid or invalid hyphenation points. In a test with 510 words from an Afrikaans magazine the neural network classified 98, 75% of possible positions correctly. We came to the conclusion that neural networks can be used successfully as hyphenation technique for Afrikaans.
Enkele aspekte van die fisiologie van blomvorming by fotoperiodies sensitiewe plante : research and review article
Authors: E.G. Groenewald and A.J. Van der Westhuizen
Source: Suid-Afrikaanse Tydskrif vir Natuurwetenskap en Tegnologie 22, pp 6 –13 (2003)
Drie verskillende aspekte van die fisiologie van blomvorming by fotoperiodies sensitiewe plante word bespreek, naamlik die florigeenhipotese, fitochroom en die tydmetingsmeganisme van blomvorming en geneties molekulêre studies. Daar is baie bewyse dat die hipotetiese verbinding, florigeen, in plante voorkom, maar dit is nog nooit gekarakteriseer nie. Daar is 'n familie fitochrome in plante ontdek en sommige is gemoeid met die sirkardiese horlosie en dus met die tydmetingsmeganisme van blomvorming. Geneties molekulêre studies, alhoewel nog in 'n vroeë stadium, is besig om die molekulêre netwerke, wat onderling werksaam is op te klaar. Alhoewel florigeen met behulp van hierdie studies nog nie opgespoor kon word nie, is die toekoms rooskleurig.
<b>A few aspects of the physiology of flowering in photoperiodic sensitive plants</b> <br>Three aspects of the physiology of flowering in photoperiodic sensitive plants are discussed. These are the florigen hypothesis, phytochrome and the time measurement mechanism of flowering and genetic-molecular studies involved in flowering. There is evidence that the hypothetical compound, florigen, occurs in plants, but it has never been characterised. There is a family of phytochromes discovered in plants and some of them are involved with the circadian clock and thus with the time measurement mechanism of flowering. The molecular networks that interact to control flowering are being elucidated, by means of genetic-molecular techniques although at an early stage. It has not yet been possible to pinpoint florigen by these methods, but the future looks promising.
Fisionomie in die Grieks-Romeinse tyd : research and review article
Author Francois Retief
Source: Suid-Afrikaanse Tydskrif vir Natuurwetenskap en Tegnologie 22, pp 14 –18 (2003)
Fisionomie, die dissipline wat probeer om karaktereienskappe (selfs toekomsverwagtings) van die uiterlike voorkoms af te lei, het reeds in die pre-Sokratiese tyd ontstaan. In hierdie studie word die ontwikkelingsgeskiedenis daarvan in die Grieks-Romeinse tyd weergegee met 'n bespreking van die kerndokumente wat behoue gebly het, soos die pseudo-Aristoteliese &lt;i&gt;Physiognomonica&lt;/i&gt; (3de eeu v.C.), Polemon se werke (2de eeu n.C.) en die sg. <i>Anonymus Latinus&lt;/i&gt; (4de eeu n.C.). Die impak van fisionomie op die leefwyse van die antieke Grieke en Romeine, op die kunste, literatuur en openbare retoriek word in oënskou geneem, sowel as die raakvlakke met wetenskaplike geneeskunde en mantiese dissiplines.
<b>Physiognomy in Graeco-Roman times</b> <br>Physiognomy, the discipline which endeavours to deduce from individuals' exterior features their character, disposition, even destiny, originated in Pre-Socratic times. In this article the development of physiognomy in the Graeco-Roman era is reviewed, with emphasis on seminal publications like the pseudo-Aristotelean &lt;i&gt;Physiognomonica&lt;/i&gt; (3rd century BC), Polemon's works (2nd century AD) and the so-called <i>Anonymus Latinus&lt;/i&gt; (4th century AD). Its general impact on society and on the arts, literature and rhetorical techniques in particular is revisited, as well as its connections with medicine and mantic disciplines.
There is a tide in the affairs of men ... Die uitdaging om werkbare en billike(-r) keuringsmeganismes te ontwerp : research and review article
Source: Suid-Afrikaanse Tydskrif vir Natuurwetenskap en Tegnologie 22, pp 19 –26 (2003)
Gemeenskapsontwikkeling : die risiko's en geleenthede van deelname deur regstellende sakeondernemings in die Suid-Afrikaanse boubedryf : research and review article
Authors: A.C. Hauptfleisch and G.J. Meintjes
Source: Suid-Afrikaanse Tydskrif vir Natuurwetenskap en Tegnologie 22, pp 27 –30 (2003)
Die genetiese verbetering van wyndruifkultivars en wyngisrasse vir 'n markgerigte wynbedryf : nuwe benaderings tot die oeroue kuns van wynbereiding : research and review article
Author I.S. Pretorius
Source: Suid-Afrikaanse Tydskrif vir Natuurwetenskap en Tegnologie 22, pp 31 –43 (2003)
Die groeiende gaping tussen wynproduksie en wynverbruik, die verskuiwing van verbruikersvoorkeure vanaf basiese kommoditeitswyn na topgehaltewyn en die uitmergelende mededinging wat ekonomiese globalisering meebring, vereis 'n totale omwenteling in die magiese wonderwêreld van wyn. In die proses om die wynbedryf van 'n produksiegedrewe bedryf na 'n markgerigte onderneming te transformeer, word daar, onder andere, toenemend op biotegnologiese innovasie gereken om die wynbedryf met 'n kwantumsprong oor die formidabele markuitdagings van die 21&lt;sup&gt;ste&lt;/sup&gt; eeu te lanseer. Markgerigte ontwerpersdruifkultivars en -wyngisrasse word tans met chirurgiese presisie geneties geprogrammeer vir die kostemededingende produksie van hoë gehalte druiwe en wyn met relatief minimale insette en 'n lae omgewingsimpak. Ten opsigte van wingerdbiotegnologie behels dit die daarstelling van strestolerante en siekteweerstandbiedende <i>Vitis vinifera</i>-variëteite met verhoogde produktiwiteit, doeltreffendheid, volhoubaarheid en omgewingsvriendelikheid, veral betreffende plaag- en siektebeheer, waterverbruiksdoeltreffendheid en druifgehalte. Met betrekking tot wyngisbiotegnologie val die klem op die ontwikkeling van <i>Saccharomyces cerevisiae</i>-rasse met verbeterde gistings-, prosesserings- en biopreserveringsvermoëns, en kapasiteite vir die verhoging van die heilsaamheid en sensoriese kwaliteit van wyn. Die suksesvolle kommersialisering van transgeniese druifkultivars en wyngiste hang van 'n menigte wetenskaplike, tegniese, veiligheids-, etiese, wetlike, ekonomiese en bemarkingsfaktore af, en daarom sal dit dwaas wees om oor die kort termyn hoë verwagtings te koester. In die lig van die fenomenale potensiële voordele van pasgemaakte druifvariëteite en gisrasse, sal dit oor die lang termyn ewe selfvernietigend wees indien hierdie strategies belangrike "lewensversekeringspolis" nie deur die wynbedryf uitgeneem word nie. Hierdie oorsig lig die belangrikste voorbeelde uit waarvolgens <i>V. vinifera</i>-druifvariëteite en <i>S. cerevisiae</i>-wyngisrasse tans geneties met chirurgiese presisie op die basis van markaanvraag ontwerp word vir die koste-effektiewe, volhoubare en omgewingsvriendelike produksie van gesonde, topgehalte druiwe en wyn.
<b>The genetic improvement of grapevine cultivars and wine yeast strains : Novel approaches to the ancient art of winemaking</b> <br>The widening gap between wine production and wine consumption, the shift of consumer preferences away from basic commodity wine to top quality wine, and the gruelling competition brought about by economic globalisation call for a total revolution in the magical world of wine. In the process of transforming the wine industry from a production-driven industry to a market-orientated enterprise, there is an increasing dependence on, amongst others, biotechnological innovation to launch the wine industry with a quantum leap across the formidable market challenges of the 21&lt;sup&gt;st&lt;/sup&gt; century. Market-orientated designer grape cultivars and wine yeast strains are currently being genetically programmed with surgical precision for the cost-competitive production of high quality grapes and wine with relatively minimal resource inputs and a low environmental impact. With regard to Grapevine Biotechnology, this entails the establishment of stress tolerant and disease resistant varieties of <i>Vitis vinifera&lt;/i&gt; with increased productivity, efficiency, sustainability and environmental friendliness, especially regarding improved pest and disease control, water use efficiency and grape quality. With regard to Wine Yeast Biotechnology, the emphasis is on the development of <i>Saccharomyces cerevisiae&lt;/i&gt; strains with improved fermentation, processing and biopreservation abilities, and capacities for an increase in the wholesomeness and sensory quality of wine. The successful commercialisation of transgenic grape cultivars and wine yeasts depends on a number of scientific, technical, safety, ethical, legal, economic and marketing factors, and it therefore will be unwise to entertain high expectations in the short term. However, in the light of the phenomenal potential advantages of tailor-made grape varieties and yeast strains, it would be equally self-destructive in the long term if this strategically important "life insurance policy" is not taken out by the wine industry. This overview highlights the most important examples of the way in which <i>V. vinifera&lt;/i&gt; grape varieties and <i>S. cerevisiae&lt;/i&gt; wine yeast strains are currently being designed with surgical precision on the basis of market demand for the cost-effective, sustainable and environmentally friendly production of healthy, top quality grapes and wine.
Die Statistiese Terminologieprojek en die web : terminology column
Author Faans Steyn
Source: Suid-Afrikaanse Tydskrif vir Natuurwetenskap en Tegnologie 22 (2003)
Extracted from text ... 44 ISSN 0254-3486 = SA Tydskrif vir Natuurwetenskap en Tegnologie 22, no. 1 2003 Vaktaalrubriek Die Statistiese Terminologieprojek en die web AGTERGROND In 1991 het die UK van die SA Statistiese Vereniging (SASV) opdrag gegee dat die Statistiekwoordeboek1 hersien en uitgebrei moet word. Die bestaande Engels-Afrikaanse woordeboek was 'n hersiening deur Herman Schoeman en 'n vakkundige werkskomitee (in 1984) van die eerste woordeboek van B. de Loor (1961) . 'n Werkskomitee bestaande uit verteenwoordigers van universiteite en navorsingsrade het daarna vergader en die huidige redaksiekomitee (Faans Steyn, Chris Smit, Corna Vorster en John Lynch) is uit hulle geledere saamgestel. Hierdie komitee ..
Die plantfamilie Asteraceae : 5. Klassifikasie en die subfamilie Cichorioideae article
Author P.P.J. Herman
Source: Suid-Afrikaanse Tydskrif vir Natuurwetenskap en Tegnologie 22, pp 45 –49 (2003)
Die klassifikasie van die plantfamilie Asteraceae word bespreek. Die familie behoort aan die afdeling Spermatophyta (Magnoliophyta), onderafdeling Angiospermae, klas Dicotyledoneae (Magnoliopsida), subklas Asteridae, superorde Asteranae en die orde Asterales en word in drie subfamilies verdeel : die Barnadesioideae (nie in flora van suidelike Afrika nie), die Cichorioideae en die Asteriodeae. Die subfamilie Cichorioideae word verder in agt tribusse verdeel waarvan een (Liabeae) nie in suidelike Afrika voorkom nie en een genus (<i>Corymbium</i>) nie aan 'n tribus toegesê is nie. Die subfamilie Asteriodeae word in 10 tribusse verdeel. Die subfamilie Cichorioideae en sy tribusse word meer volledig in hierdie artikel beskryf. Die genusse wat aan dié tribusse behoort word gelys en hulle verspreiding aangedui.
<b>The plant family Asteraceae : 5. Classification and the subfamily Cichorioideae</b> <br>The classification of the plant family Asteraceae is discussed. The family belongs to the division Spermatophyta (Magnoliophyta), subdivision Angiospermae, class Dicotyledoneae (Magnoliopsida), subclass Asteridae, superorder Asteranae and the order Asterales and is divided into three subfamilies : the Barnadesioideae (not in Flora of southern Africa region), the Cichorioideae and the Asteriodeae. The subfamily Cichorioideae is further divided into eight tribes of which one (Liabeae) does not occur in southern Africa and one genus (<i>Corymbium</i>) is not assigned to a tribe. The subfamily Asteriodeae is divided into 10 tribes. The subfamily Cichorioideae and its tribes are more fully described in this article. The genera belonging to these tribes are listed and their distribution given.